**Nathan MacKinnon** (\* 1. september 1995, Halifax, Nové Škótsko, Kanada) je kanadský útočník hrajúci v tíme Colorado Avalanche v severoamerickej lige NHL.

Kariéra
-------

### Juniorská kariéra

V roku 2011 bol vybraný v drafte QMJHL z prvého miesta tímom Baie-Comeau Drakkar. Ale v deň draftu trénoval s tímom Omaha Lancers, ktorý hral ligu United States Hockey League. Rozhodoval sa medzi univerzitnou ligou Spojených štátov – NCAA a kanadskou juniorskou ligou QMJHL. MacKinnon dával prednosť americkým ligám, lebo nechcel hrať vo frankofónom tíme, kde by vznikala jazyková bariéra. Baie-Comeau následne jeho práva vymenili do Halifaxu Mooseheads za Carla Gélinasa, Francisa Turbideho a prvé kola draftu v rokoch 2012 a 2013. MacKinnon nastupoval v lige 18 a 19 ročných v 16 rokoch. Svoj prvý hetrik strelil 3. decembra 2011 a päť gólov v jednom zápase strelil pri víťazstve 6:4 nad Québecom Remparts, ktorý v tej dobe trénoval jeho neskorší tréner v Colorade – Patrick Roy. Vyrovnal tým tímový rekord Jasona Kinga.

V roku 2013 doviedol Halifax k Memorial Cupu, v rozhodujúcom zápase vo finále proti Portland Winterhawks strelil hetrik. Potom bol vyhlásený najužitočnejším hráčom play-off a bol vymenovaný do All-Star tímu turnaja. 24. júna 2013 sa konal Vstupný draft NHL, v ktorom mal prvú voľbu tím Colorada Avalanche. Špekulovalo sa, že si tím vyberie Setha Jonesa, ktorý vyrastal v Colorade. Tréner Avalanche – Patrick Roy však prehlásil, že si vyberie MacKinnona. Tak sa tiež stalo a tak sa MacKinnon stal celkovou jednotkou tohoto draftu, čo je veľmi prestížna záležitosť.

### Profesionálna kariéra

Krátko po drafte, presnejšie 9. júna 2013 už podpísal s Coloradom Avalanche svoju prvú profesionálnu zmluvu na 3 roky, do roku 2016. V NHL debutoval 2. októbra 2013 a súčasne sa stal najmladším hokejistom, ktorý kedy obliekal dres Avalanche. Pripísal si 2 asistencie pri víťazstve 6:1 nad Anaheimom Ducks. Svoj prvý gól strelil 12. októbra 2013 brankárovi Michalovi Neuvirthovi z Washingtonu Capitals počas druhej tretiny. V tíme i pre svoj mladý vek patril k najväčším oporám. Stal sa tretím hráčom histórie NHL, ktorý v priebehu svojich prvých dvoch zápasoch play-off nazbieral 7 kanadských bodov.

### Reprezentačná kariéra

Prvé MacKinnonove skúsenosti s národným tímom získal na svetovom turnaji do 17 rokov 2011 v kanadskom Winnipegu, kde reprezentoval tím Canada Atlantic do 17 rokov. Pretože bol druhým najmladším hráčom turnaja, tak sa stal siedmym najproduktívnejším hráčom. Na rovnakom turnaji hral i v roku 2012. V roku 2012 s kanadským tímom vyhral Memoriál Ivana Hlinku, kde sa stal najproduktívnejším hráčom turnaja. V roku 2013 bol spoločne so svojim spoluhráčom z Halifaxu – Jonathanom Drouinom nominovaný do kanadského tímu na Majstrovstvá sveta juniorov 2013 v Rusku, kde skončili na 4. mieste. Za seniorskú reprezentáciu nastúpil prvýkrát na Majstrovstvách sveta 2014 v Bielorusku, kde s tímom skončili až na 5. mieste. I pre svoj vek si na šampionáte pripísal 4 kanadské body za gól a 3 asistencie. Svoj jediný gól strelil vo víťaznom zápase (4:3) proti Česku, brankárovi Jakubovi Kovářovi. Bol nominovaný aj na Majstrovstvá sveta 2015, kde v 19 rokoch získal zlatú medailu. Pripísal si 4 góly a 5 asistencií.

Klubové štatistiky
------------------

|   |   | Základná časť |  | Play-off |
| --- | --- | --- | --- | --- |
| Sezóna | Tím | Liga | Z | G | A | B | TM | Z | G | A | B | TM |
| 2007–08 | Cole Harbour Red Wings | Mládež AAA | 50 | — | — | 110 | — | — | — | — | — | — |
| 2008–09 | Cole Harbour Red Wings | Mládež AAA | 35 | — | — | 145 | — | — | — | — | — | — |
| 2009–10 | Shattuck-Saint Mary's | Mládež AAA | 58 | 54 | 47 | 101 | 56 | — | — | — | — | — |
| 2010-11 | Shattuck-Saint Mary's | Dorast AAA | 40 | 45 | 48 | 93 | 72 | — | — | — | — | — |
| 2011–12 | Halifax Mooseheads | QMJHL | 58 | 31 | 47 | 78 | 45 | 17 | 13 | 15 | 28 | 12 |
| 2012–13 | Halifax Mooseheads | QMJHL | 44 | 32 | 43 | 75 | 45 | 17 | 11 | 22 | 33 | 12 |
| 2013–14 | Colorado Avalanche | NHL | 82 | 24 | 39 | 63 | 26 | 7 | 2 | 8 | 10 | 4 |
| 2014–15 | Colorado Avalanche | NHL | 64 | 14 | 24 | 38 | 34 | — | — | — | — | — |
| NHL celkovo | 146 | 38 | 63 | 101 | 60 | 7 | 2 | 8 | 10 | 4 |

Reprezentačné štatistiky
------------------------

| Rok | Tím | Akcia | Výsledok |   | Z | G | A | B | TM |
| --- | --- | --- | --- | --- | --- | --- | --- | --- | --- |
| 2011 | Canada Atlantic | SP | 5. | 5 | 5 | 3 | 8 | 0 |
| 2012 | Canada Atlantic | SP | 7. | 5 | 1 | 3 | 4 | 2 |
| 2012 | Kanada 18 | MIH | 1. | 5 | 5 | 6 | 11 | 18 |
| 2013 | Kanada | MSJ | 4. | 6 | 0 | 1 | 1 | 4 |
| 2014 | Kanada | MS | 5. | 8 | 1 | 3 | 4 | 8 |
| 2015 | Kanada | MS | 1. | 10 | 4 | 5 | 9 | 6 |
| Juniorská reprezentácia | 21 | 11 | 13 | 24 | 24 |
| Seniorská reprezentácia | 18 | 5 | 8 | 13 | 14 |

**Legenda**

* **Z** – Odohraté zápasy (Zápasy)
* **G** – Strelené góly (Góly)
* **A** – Prihrávky na gól (Asistencie)
* **B** – Kanadské body (Strelené góly sčítané s prihrávkami na gól)
* **TM** – Trestné minúty

Externé odkazy
--------------

* Biografické informácie a štatistiky na NHL.com, alebo Eliteprospects.com, alebo Eurohockey.com, alebo Hockey-Reference.com, alebo The Internet Hockey Database

Zdroj
-----

*Tento článok je čiastočný alebo úplný preklad článku Nathan MacKinnon na českej Wikipédii.*

| * z
* d
* u
Kanadské národné hokejové mužstvo na Majstrovstvách sveta v hokeji 2015 |
| --- |
| Brankári | 
* 31 Martin Jones *(Los Angeles Kings)*
* 41 Mike Smith *(Arizona Coyotes)*

 |
| Obrancovia | 
* 2 Dan Hamhuis *(Vancouver Canucks)*
* 5 Aaron Ekblad *(Florida Panthers)*
* 6 Jake Muzzin *(Los Angeles Kings)*
* 22 Tyson Barrie *(Colorado Avalanche)*
* 46 Patrick Wiercioch *(Ottawa Senators)*
* 58 David Savard *(Columbus Blue Jackets)*
* 88 Brent Burns *(San Jose Sharks)*

 |
| Útočníci | 
* 4 Taylor Hall *(Edmonton Oilers)*
* 7 Sean Couturier *(Philadelphia Flyers)*
* 9 Matt Duchene *(Colorado Avalanche)*
* 10 Brayden Schenn *(Philadelphia Flyers)*
* 14 Jordan Eberle *(Edmonton Oilers)*
* 20 Cody Eakin *(Dallas Stars)*
* 28 Claude Giroux *(Philadelphia Flyers)*
* 29 Nathan MacKinnon *(Colorado Avalanche)*
* 63 Tyler Ennis *(Buffalo Sabres)*
* 73 Tyler Toffoli *(Los Angeles Kings)*
* 79 Ryan O'Reilly *(Colorado Avalanche)*
* 87 Sidney Crosby *(Pittsburgh Penguins)*
* 90 Jason Spezza *(Dallas Stars)*
* 91 Tyler Seguin *(Dallas Stars)*

 |
| Tréneri | 
* Todd McLellan
* Peter DeBoer
* Bill Peters

 |